Datasets:

R5dwMg

/

zh-wiki-yue-long

like 2

... 等等。下圖係有人畫嘅一幅圖，表示唔同科學學科之間嘅啦掕，「學科 A 有個箭咀指去學科 B」表示「B 嘅知識局部建基於 A」。由幅圖嗰度睇到，物理學有個箭咀指住化學，而化學又有箭咀指住好多個學科－化學身處喺好多個學科嘅中間。

公元前嘅哲學家仲有喺度思考有關物質嘅理論性問題，例如古典元素就係由古希臘嘅人諗出嚟嘅模型，主張宇宙萬物由地水火風四種元素組成，呢種諗法經已俾現代化學否決，不過的確算係對物質嘅理論性研究。除此之外，古希臘同古印度等嘅古文明都經已有原子論嘅諗法，不過佢哋冇乜方法嚟驗證原子論，所以原子論喺當時都仲係停留喺哲學諗法嘅階段。

喺粵文入面，啲人一般都係用 化學 嚟指「用科學方法研究物質嘅領域」嘅，呢個字就噉字面解可以理解做變化嘅科學噉嘅意思。另一方面，廣東話日常用語亦都興用 kem1 嚟稱呼化學，借自英文 chemistry 嘅第一段音節。

英文字 chemistry 據講係由 alchemy嗰度嚟嘅，反映咗化學嘅歷史－到咗家吓，煉金術已經俾人知佢係冇料到嘅，但煉金術士所學到嘅知識演化咗做現今嘅人所講嘅化學－用科學方法由原子層面嚟去研究物質嘅一門學問。

地球科學係一個涵括性嘅詞語，泛指所有研究地球嘅科學領域。佢嘅各個領域會好似其他科學家噉用科學方法去了解地球嘅各種物理同化學特性－佢哋會係噉諗啲理論出嚟嘗試去解釋佢哋研究嘅現象，再諗吓呢啲理論會唔會作出一啲預測，再用實驗同觀察等嘅方法去驗證呢啲理論，唔啱嘅理論就會改或者唔要。

野外調查同觀測係地球科學嘅重要一環。地球嘅變化好多時都進行得好慢，要用好長時間先會有觀測得到嘅轉變，而且規模又大，例如係板塊活動噉，講緊一年入面成塊大陸淨係會郁得嗰幾毫米，而且根本冇可能將成塊大陸搬入去實驗室嗰度。

天文學係一門專研究天體同宇宙嘅自然科學。天文學運用數學、物理同化學來解釋宇宙入面唔同嘅天體，包括恆星、行星、衞星、彗星、星系等等，同埋其他各種現象，譬如日食、行星順行同逆行、超新星爆炸、伽瑪射線暴、宇宙微波背景輻射等等。

而喺歐洲文藝復興開始之後，天文學研究促進咗科學發展，人類開始研究地球以外嘅世界，並正確地計算其他行星嘅軌跡，並提出咗地動說，指出地球唔係宇宙嘅中心，提出呢啲科學家嘅人尤其是精通數學、物理、化學，因此佢哋嘅理論喺當時能夠推翻教會嘅地心說，導致咗啟蒙運動嘅開始。

工業革命及法國大革命之後隨著工業同科學不斷嘅發展，以及物理化學嘅新發明及發現例如光譜儀、相機、改良嘅天文望遠鏡、經緯度測量儀等等，導致天文學飛速嘅發展，不斷有天文學嘅新發現，例如發現咗天王星同海王星。

法國天文學家查理斯·梅西亞發現咗大量嘅星雲，證明咗恆星唔係唯一宇宙發光嘅星體，並編輯咗《梅西耶星團星雲列表》。19世紀中期嘅美國哈佛大學同意大利科學家並用光譜儀證明太陽係一粒恆星並分析其他恆星嘅光譜，並提出咗哈佛光譜分類法。

1913年美國物理學家羅素同丹麥天文學家，分析咗大量星體嘅質量結構及化學組成，喺美國製作咗第一幅赫羅圖，為日後恆星天文學見下咗良好嘅基礎。其中當時愛因斯坦、霍金、哈勃提出咗好多理論，佢哋好多研究成果，都係為咗解答天文學上嘅問題

到20世紀中期二次世界大戰結束後，人類技術高度發展，以及唔同嘅發明例如射電天文望遠鏡、電子計算機、太空船引擎等等，及一啲有足夠嘅能力去探索地球大氣層以外嘅世界。蘇聯首先實現載人太空任務。美國太空人首先登陸月球，係人類第一次踏足地球之外嘅天體，1970年代美國更發射咗一啲無人太空船例如旅行家1號，以及建造咗一啲大型嘅射箭矩陣望遠鏡，尋找一啲新型嘅天體。

1980年代射電同埋紅外線天文學嘅越嚟越普及，喺1995年物理學家同天文學家搵到宇宙中第一粒棕矮星，並喺第二年尋找到第一粒系外行星。二戰後嘅研究太空航行技術，推動咗好多第啲唔拉更嘅科技進步，譬如衛星電視、全球定位系統、高溫陶瓷、高度防水材料、太空育種等等，都令地球表面居民嘅生活質素提升。

對於一般天文愛好者來講，天文除咗係一門科學，亦可以係一種休閒嗜好。好多業餘天文愛好者鍾意觀星、天體攝影、發現小行星、月面反射通訊等等活動。天文學上嘅物理現象、外星人猜想等等，亦係文學、影視、音樂、藝術常見嘅題材。

現代語言學嘅目的，係對人類嘅語言作出客觀嘅記述。所謂記述就係將現有語言嘅法則同埋性質，用語言資料做準嘅記錄。就好似物理學家會諗點解蘋果會噉樣跌落黎一樣，語言學家會諗點解某種語言會用某一個方法去講某一樣嘢或者某一件事。

另外，現代語言學嘅一項重要原則同埋大前提，就係唔可以先入為主咁認定某種語言係「上等語言」或者「劣等語言」。以前有人以為語言嘅進化同埋社會發展、文明程度有關係，但係後來因為理解到任何語言都有番咁上下嘅複雜性，所以現代語言學否定咗語言上有進化呢回事。

中世紀嘅西方語言學研究大多集中喺歐洲語言同拉丁文上。大多數歐洲語言學家依賴經典文獻，例如西塞羅同維吉爾嘅文字嚟詮釋「正確」嘅拉丁文語法。中世紀嘅經院哲學傳統都經常對現實論同唯名論有所爭論。一派認為名詞基於現實嘅指向，而另一派就覺得有非指向性嘅普遍用詞。

但係佢覺得語言文字嘅意義係唔可以被確立，唔同嘅人可以用同樣嘅語言文字講到唔同嘅諗法。佢嘅諗法喺當時對語言學同知識論影響重大。而法國哲學家孔迪勒就承繼洛克嘅語言問題，以聖經嘅框架對語言起源作出新嘅詮釋。

索雪被認為係現代語言學嘅哥白尼。索雪喺佢嘅《通用語言學教程》入面創立咗符號學傳統。佢指出語言係一種結構，而語言符號可以分為能指同所指。依一種理論後來被唔同嘅語義學、語言哲學、符號學同結構主義所吸納。索雪亦都提出咗有關共時同歷時嘅語言學研究問題。

結構語言學主要由美國語言學家布朗飛所開展。作為一個專精歷史語言同印歐語系嘅語言學家，布朗飛對古印度語法學家巴尼尼嘅梵文研究有好深入嘅理解，同時以描寫學派方式記錄咗南島語系同阿岡昆語族。而佢所寫嘅《語言》對語言學亦有好深嘅影響。

心理學，廣東話日常會嗌 saai6 ko1，係一門主要用科學方法研究人類嘅心智、腦部同埋行為嘅領域。心理學涉及喺多種社會科學上面。雖然有關，但亦有啲唔同。同佢唔同嘅地方係心理學所針對嘅係個人嘅精神活動同埋行為，而其他所針對嘅就係呢啲活動同埋行為喺社會造成嘅影響、現象、意義…

一個資訊處理體要解難，就實要由外界嗰度吸收資訊，感知就係指透過感官獲取外界嘅資訊並且處理呢啲資訊嘅能力－視覺幫手接收外界嘅光，聽覺會接收外界嘅聲，嗅覺能夠幫手辨別周圍環境有乜嘢化學物質... 等等，而喺感知系統為個人提供咗「外界有啲乜嘢喺度」嘅資訊之後，腦仲會對呢啲資訊做進一步嘅處理。

漢語中考古學源自歐洲，而歐洲各國文字中嘅考古學都源於希臘文嘅 αρχαίολόγί，呢個詞係由 αρχαίος同 λόγος組成，嚮古希臘泛指古代史嘅研究。嚮西元前4世紀，柏拉圖就用呢個希臘文嘅單詞來指古代史嘅研究。

考古學研究嘅物件係實物。主要係物質嘅遺存，或者話係遺物同遺跡。而呢啲遺存應該係古代人類嘅活動遺留落嚟嘅。考古學嘅研究集中嚮對過去嘅研究上，包括過去文化所遺留低嘅各種資料。所以研究物件係屬於一定時間以前嘅古代。

比如英國嘅考古學下限係諾曼人嘅入侵，法國係加洛林王朝嘅覆滅，美洲各國係哥倫布發現新大陸，中國嘅一般係以明朝嘅滅亡為下限。近年嚟，英國出現嘅中世紀考古學將時間嘅下限推到1640年。而美洲各國嘅工業考古學研究近代工業初期嘅遺物。

喺呢方面，一種常見嘅研究係配合營銷同行為經濟學，吸引人食多啲生果同蔬菜，同時又食少啲垃圾食物。例如行為科學研究已經發現，人類揀嘢食嗰陣好多時都係按照啲相對簡單嘅法則嚟行事嘅，例如係會攞最就手嘅嘢食呀噉，於是有研究者試過對環境做一啲操作，例如將啲健康食品擺喺近客人嘅地方，同時又將啲垃圾食物擺喺離客人遠嘅地方，發現噉嘅操作的確能夠提升啲人揀健康食品嚟食嘅機率。

電腦科學研究嘅重點係運算。廣義上，運算指涉及跟從一個定義好嘅模型，通過一連串算術同非算術步驟，做出嚟嘅計算。例如，演算法可以理解做用家俾一部電腦包含一串有先後之分嘅指示，每行指示教部電腦做某啲計算⸺可以係算術性嘅，又可以係做邏輯代數等等⸺通過呢啲指示，部電腦最後會俾出一個輸出，如果個演算法設計得好而且部電腦能夠無誤噉行段演算法嘅話，個輸出正正會係個用家想要嘅結果。

理論電腦科學係電腦科學當中最抽象化嘅子領域。理論電腦科學嘗試了解「運算」呢樣嘢嘅數學性質，會用數學上用嘅方法－數學證明等－嚟搵出描述運算嘅定理。理論電腦科學純粹以增進人類對運算嘅了解為目的，所以係一個好理論化嘅領域，但理論電腦科學上嘅進步往往會引致按呢啲知識嚟設計嘅電腦能夠做更有效率嘅運算。

電腦架構上嘅研究會對「CPU 應該要點樣攞記憶入面嘅數據」、「一粒 CPU 要有乜嘢部份」以及「一部電腦唔同子系統之間要有乜嘢資訊傳遞」等嘅課題進行概念性嘅思考，而電腦工程以及電子工程等硬件方面嘅領域跟住就會負責諗呢啲架構概念要點樣用物理方法實現，兩者合作嘗試設計出性能更好－行得更快、製作成本更低－嘅電腦。

運算機械之間會為咗達到各種目的而互相傳遞資訊，例如廿一世紀無所不在嘅互聯網科技噉，就涉及電腦之間係噉收發大量嘅資訊用嚟達到各種嘅用途。電腦科學上有對電腦通訊嘅問題作出思考，務求令電腦之間嘅通訊更加安全同有效率。

一個電腦網絡係指若干部電腦，會共同使用一個網絡傳輸協議彼此之間分享資源。喺物理上，電腦網絡會包含若干部電腦，彼此之間以某啲方式－最簡單嘅係駁電線傳電子訊號－互相傳達訊號。電腦網絡有好多用途，例如受一個組織使用、外人用唔到嘅內聯網可以用嚟俾一個組織內部嘅成員之間交流工作要用嘅資訊，而互聯網連接世界各地嘅電腦，令世界各地嘅人有得彼此交流圖像、文字、錄音同影片等嘅多種資訊。

電腦保安嘅核心概念係漏洞。漏洞泛指一個電腦系統或者網絡喺設計同執行上一啲可以俾人利用嘅弱點，例如軟件後門就係一種常見嘅漏洞，指一個系統或者網絡有方法俾人避開一般鑑別－即係入密碼等鑑別身份嘅過程－同保安控制就進入到，搞到黑客等嘅人物能夠攞到啲佢哋唔應該攞得到嘅數據。

密碼學係研究密文碼要點樣設計嘅一個領域。密碼學成個領域嘅目標係要確保傳訊人同收訊人以外嘅人冇能力知道所傳嘅資訊嘅內容，最基本嘅概念係加密－「加密」定義係指將一段資訊入碼，轉化成第種表示方式，收訊人部電腦會知段資訊係點加密嘅，所以會有能力解讀段資訊，但收訊人以外嘅人正路就因為唔知個加密方案係點，就算攞到段資訊都解讀唔到段資訊嘅內容，而只係會得到一段望落完全雜亂無章嘅符號。

電腦程式編寫係整同設計行得到嘅電腦程式嘅過程。一個電腦程式有段源碼，段源碼會有若干行用程式語言寫成嘅句子，教部電腦要進行乜嘢運算，而如果個程式編寫得好，最後個程式俾嘅 output 正正就係個編程者想要嘅。

喺編寫電腦程式嘅過程當中，編程者要做嘅嘢包括咗分析要解嘅問題、諗用邊啲演算法好、以及計同量度吓用緊嗰啲演算法嘅準確性同效率，而個編程者跟手就會揀返種程式語言，並且用隻語言寫好段源碼，打後個編程員仲要做多項工作，包括測試、除錯、保存住個程式嘅源碼同埋管理程式編寫過程整出嚟嘅產物等。

一隻程式語言係一種電腦能夠明白嘅語言，可以用嚟編寫程式教電腦做運算。一隻程式語言會有好多陳述式，每款陳述式都可以用嚟教電腦做某個特定嘅動作，編程員會按佢對用緊嗰隻程式語言嘅認識，編寫一段有若干行陳述式嘅源碼，而段碼經過編譯器等嘅架生之後就可以由部電腦執行。

廿一世紀嘅編程界有好多唔同嘅程式語言通用，比較常用嘅有 Python、C 同相關嘅語言以及 JavaScript 等等。唔同程式語言對同一個指令嘅陳述式會有唔同，有陣時甚至會有程式語言有一啲第啲程式語言冇嘅陳述式，所以唔同程式語言會擅長做唔同嘅工作。

程式語言理論係研究程式語言應該點樣設計、執行、分析同分類嘅一套理論。廿一世紀初嘅電腦界有好多唔同嘅程式語言，每款程式語言都有獨特嘅功能，程式語言理論上嘅研究會嘗試比較唔同嘅程式語言，會用邏輯等形式化－即係每個符號都有清晰定義，唔似得自然語言咁多歧義－嘅語言表達唔同嘅程式語言，剖析唔同程式語言彼此之間喺解難能力上有乜差異，例如係某隻程式語言會唔會比起第啲程式語言更加擅長解決某啲類型嘅問題等嘅課題。

電腦圖像學係研究電腦圖像嘅一個領域。電腦圖像泛指用運算技術造出嚟嘅圖像。呢啲圖像有好多各式各樣嘅用途，例如用嚟整電影同電子遊戲等嘅娛樂作品、用嚟處理由現實世界探測到嘅影像、又或者喺科研上將一啲理論模擬嘅現象呈現出嚟呀噉。

軟件工程係指用工程學方法開發電腦軟件嘅過程。軟件工程師會了解佢哋開發嘅軟件要滿足乜嘢需要，然後按照佢哋對呢啲需要嘅分析以及電腦程式編寫等嘅電腦技術，決定要使用嘅軟件架構，並且設計同建構出一隻行得嘅軟件，然後會做測試，而喺隻軟件出咗街之後，佢哋仲會攞用家嘅評價同更新嘅軟件。

電子遊戲製作係指製作一隻電子遊戲嘅過程，屬軟件工程嘅一個子領域。電子遊戲係以電腦軟件型式存在嘅遊戲，遊戲設計師同製作師會負責設定隻遊戲嘅規則同美學，務求令玩家開心過癮，而一個覺得開心過癮嘅玩家會願意使錢，買嗰隻遊戲同隻遊戲嘅相關產品－呢樣係所有媒體嘅遊戲設計同製作嘅共同目標。

電腦科學當中嘅某啲諗頭可以追溯去未有現代電腦嘅時代。遠古嘅人類發明咗好多架生嚟計數，好似算盤噉，而且中世紀經已有數學家喺度諗有關演算法嘅概念。不過當時嘅世界未有任何可以算得上係「電腦」嘅機械，所以電腦科學頂櫳都淨係存在喺理論性嘅思考當中。

－上述嘅過程會係噉重複，直至手上嘅理論同式做到完全準確嘅預測為止－於是人嘅知識就有得持續噉發展，做到愈嚟愈準確嘅預測。响廿一世紀初，包括物理學、化學、生物學同經濟學等嘅實證科學，都係主要靠科學方法嚟做嘅。

日本人係日本嘅民族。世界上大約有一億三千萬日本人，其中一億兩千七百萬係日本居民。喺日本之外住嘅日本人，日文嗌佢做日系人。作為政治術語嘅「日本人」，又叫「日本民族」，係指日本境內嘅各民族，包括大和族、阿伊努人、琉球族。

1901年至2000年哩一段期間被稱為20世紀。哩段時間最令人深刻嘅記憶係前所未見嘅全球型戰爭同軍事對峙以及知識爆炸。喺呢個世紀影響人最深遠嘅係共產主義對資本主義嘅挑戰。雖然前者最終失敗，但亦促使後者喺經濟同社會上多重嘅修正及省思。

此外，本世紀嘅殖民主義發展到極致，但喺1960年代後好快瓦解。而上世紀遍佈歐洲嘅民族主義風潮傳到亞洲、非洲同大洋洲，但亦意外搞到恐怖主義喺全球盛行，尤其透過網路等資訊媒體，造成全球性嘅恐慌，並且令下個世紀初蒙上恐懼嘅陰影。

喺藝術上，以美國為發源地嘅大眾文化成為最為人所知嘅事物。尤其透過電視、廣播同電影，幾乎全球各地或多或少都受到影響，甚至視佢為「進步」、「便利」同「文明」嘅象徵。但另一方面，各地嘅本土文化亦利用呢啲科技媒體宣揚散播於本國或鄰近地區，呢種現象尤其以日本同法國最明顯。

1979年石油危機，又叫第二次石油危機，係1979年發生嘅石油大幅漲價事件，影響唔少國家經濟。事緣1978年底伊朗伊斯蘭革命爆發，影響伊朗石油供應，去到1980年爆發兩伊戰爭更令伊朗停產石油，令到油價上漲咗兩倍幾。

伊朗，官名伊朗伊斯蘭共和國，舊時叫做波斯。佢喺亞洲西南邊，東邊連接阿富汗同巴基斯坦，南邊有波斯灣同阿曼灣，西邊有土耳其，而西南就係伊拉克，北面有亞美尼亞、阿塞拜疆、裏海同埋土庫曼。全國總面積164萬5000平方公里，以面積計排世界第18大。

伊朗係一個多元民族嘅國家，2006年統計總人口約有7047萬2846人，世界排第17位，其中波斯人佔51%，阿塞拜疆人佔24%，吉拉克人同馬贊德蘭人佔8%，庫爾德人佔7%，其餘重有啲阿拉伯人、土庫曼人。

伊朗國名源自公元前2000年前入伊朗高原嘅雅利安人，「伊朗」嘅意思，解做「雅利安人地頭」，而「雅利安」嘅意思，就解光明同高貴。伊朗舊底叫「波斯」，波斯原本係雅利安人其中一個部落，亞述文解「邊區」，梵語同閃米特語就解「馬夫」、「騎士」，由於呢個部落後來做咗大帝，所以帝國名就跟返叫波斯帝國。

伊朗係一個多民族國家，喺近7千萬人口當中，波斯人佔51%，係伊朗主要民族，其他有阿塞拜疆人佔24%，庫爾德人佔7%，呢幾個都係伊朗主要民族。另外重有吉拉克人同馬贊德蘭人佔8%，其餘重有啲亞拉伯人、土庫曼人、亞美尼亞人、俾路支人、加什蓋伊人、巴赫蒂亞爾人等等。

由於伊朗位置喺正南北同東西交住之間，所以喺伊朗有好多唔同語言發展，元前二千年代，以印歐語系嘅伊朗語族搬晒入伊朗高原，其中波斯族重成為後來成個伊朗主要民族，連帶佢哋嘅語言亦成為伊朗主要語言，亦係而家伊朗嘅官方語言。

愷加王朝因為英國、蘇聯勢力入侵波斯而變得衰弱，巴列維家族順勢取代咗愷加王朝嘅末代皇帝艾哈邁德沙·愷加，艾哈邁德沙·愷加退位，移居法國。伊朗伊斯蘭會議喺1925年12月12號召開制憲議會，宣佈禮薩汗做咗波斯帝國統治者。

地鐵，原本叫地下鐵路，係香港嘅集體運輸系統，由地鐵有限公司營運。自1979年10月1號開通去到2007年12月2號同九鐵合併為港鐵為止，香港地鐵總共發展咗7條路綫，全長91.0公里嘅鐵路系統網絡。系統共有53個車站，其中14個係轉車站。

1960年代，香港經濟急速發展，人口不斷增加，公共交通嘅需求越嚟越大。所以，香港政府喺1964年邀請咗嚟自英國嘅道路研究部門，就香港交通未來發展進行研究，並喺1967年發表咗《香港乘客運輸研究》，交代香港有必要興建一種集體運輸系統，要嚟解決當時嘅交通問題。

1973年3月，香港政府曾經喺屬於地鐵沿線嘅港島舊海軍船塢、尖沙咀半島酒店、荔枝角同埋樂富嘅地底起試驗隧道用嚟試下啲地質。呢啲試驗隧道俾英國財團投到，用900萬嚟起，合約條款中亦都註明咗嗰個財團3年裡面唔可以參與其他地鐵承建項目，以示公平。

1975年初，香港政府屬下嘅集體運輸臨時管理局宣佈，將「早期系統」輕輕縮減到15.6公里，即係「修正早期系統」。同時亦都放棄用單一承建合約嘅方法，將工程分番做25個主要土木工程合約同埋10個電機及機械工程合約。

「修正早期系統」連接中環至觀塘，喺1975年11月開始動工興建。路綫將香港島中環同九龍嘅主要住宅同埋工業區連接起嚟。路綫其中12.8公里係喺地底起，而其餘嘅2.8公里就係架空路段嚟。全綫有15個車站，包括12個地底車站同埋3個架空車站。

經過差唔多4年嘅工程，修正早期系統嘅北段喺1979年9月30號完工，並且喺10月1號正式通車。嗰陣時地鐵淨係用4卡車行，最平嘅票價係港幣1蚊，相對於巴士嘅票價係兩毫子，對一般市民嚟講地鐵的確係一件奢侈品。

喺同年12月31號，路綫伸延到去尖沙咀。1980年2月12號，成個修正早期系統「觀塘至中環段」通車，通車日期比原定嘅提前咗7個星期，成為咗香港第一條過海嘅鐵路。由於過海乘客嘅龐大需求，地鐵列車就由通車初期嘅4卡加到6卡。

起修正早期系統嘅總費用係港幣58億。由於路綫係起喺全世界人口最稠密嘅地區之一，起嘅時候遇上咗好多困難。嗰陣時需要克服地底嘅唔同地質同埋比較高嘅地下水位，有啲路段亦曾出現過地陷等等嘅情況。但係最終仍然可以保持冇超出預算呢項驕人成績。

喺1977年嘅7月，香港政府正式批准起荃灣綫，並且喺1978年11月開始動工。荃灣綫全長差唔多10.5公里，由太子站去到荃灣站。路綫將地鐵嘅版圖總長度加到去26.1公里。成條綫有10個車站，包括6個地底車站、1個地面車站同埋3個架空車站。

荃灣綫通車之後，喺1982年5月17號取代咗修正早期系統，經尖沙咀直接去到中環。由嗰日開始，修正早期系統剩番嘅路段就叫做觀塘綫，並且需要縮短到油麻地。噉嘅做法係因為喺「修正早期系統」相關文件同埋喺1976年嘅《香港整體交通研究》裡面指出咗荃灣綫喺需求量、必要性同埋技術上嘅要求而做嘅。

喺1980年12月，香港政府正式批准起港島綫，並且喺1982年嘅10月開始動工。實際起嘅港島綫係由上環去到柴灣，而且會同荃灣綫嘅中環同埋金鐘交匯成為轉車站。呢條路綫將地下鐵路嘅路綫加到去37公里。港島綫總共有14個車站，包括12個地底車站、1個地面車站同埋1個架空車站，而鰂魚涌站係到1981年嘅12月先至落實起嘅。

喺1985年嘅5月31號，港島綫「金鐘至柴灣段」通車。同一時間，地鐵列車全面加到變8卡。因為起行車管道嗰陣時出錯咗引致延誤，上環站需要等到1986年5月23號先至啟用。嗰日，部份地鐵車站嘅名亦都作出咗改動。

當年地鐵打算喺港島綫通車後就休養生息下，暫時唔做大投資住，但係日本財團就提出用民間興建營運後轉移模式嘅形式嚟起東隧，地鐵就樂觀其成噉應承咗。喺1984年初，日本財團提出東隧方案並且主動同地鐵接洽，當時地鐵諗住東隧同重有一年先通車港島綫嘅太古站交匯。

因此，觀塘綫就被安排經東隧延長到鰂魚涌。而鰂魚涌站就成為咗港島綫同埋觀塘綫嘅轉車站。有關工程喺1985年12月開始動工興建。1989年8月6號，東區海底隧道起好，觀塘綫觀塘至鰂魚涌一段通車。而新起嘅藍田站亦喺同年嘅10月1號正式啟用。

1989年10月，當時嘅港督衛奕信爵士落實咗將喺九龍城區嘅香港國際機場搬去遠離市區嘅大嶼山，同埋提出咗機場核心計劃，起機場鐵路嚟連接。但係，因為中國政府同英國政府喺造價問題上面出現咗分歧，結果呢條路綫拖到去1994年11月先至開始起。

東涌綫同埋機場快綫嘅列車係由德國嘅Adtranz公司同埋西班牙嘅CAF公司聯合製造，行車時速可以去到每小時135公里，成為咗全世界最快嘅鐵路系統。地鐵同南韓嘅Rotem株式會社訂咗4部8卡嘅高速列車，係買嚟俾迪士尼綫通車之後增加嘅客量。

基於將軍澳綫工程需時，地鐵首先進行咗鰂魚涌站嘅轉綫通道紓緩工程，要嚟解決轉綫通道嘅擠塞情況同埋第時將軍澳綫乘客嘅增加，暫時將觀塘綫總站由鰂魚涌站伸到去北角站，直至將軍澳綫落成之後先一齊交返。工程期間曾經試過火燭，所以喺2001年9月27號先至落成啟用，工程拖遲咗差唔多1年。

為咗配合方便觀塘綫嘅乘客可以適應喺油塘站轉過去搭將軍澳綫列車過去港島，將軍澳綫同埋觀塘綫來往北角站同埋藍田站至到油塘站嘅路段喺2002年8月4號啟用，列車喺離開鰂魚涌站同埋東隧路段之後，就唔會再去藍田站，改行一段新起嘅鐵路去新嘅油塘站。

通車初期，好多乘客都唔習慣咁繁複嘅轉車過程、同埋將軍澳綫嘅列車班次過於疏落，一度引起混亂。位於油塘嘅轉車站最高峰嗰陣，曾經試過有3班嚟自觀塘綫嘅乘客喺月台度等轉車。另一方面，因為新路軌同列車嘅配合問題，加上新路段好多急彎，令到新路段嘅嘈音特別大，呢個問題直到而家都仲未有妥善嘅解決方案。

2007年第1季，機場站翔天廊通用。由於香港國際機場通用二號客運大樓同埋基礎設施，叫做「翔天廊」，為咗應付離境旅客直接進入翔天廊，所以地鐵公司將會喺機場站上行綫月台對面起一個全新嘅三號月台。三號月台係一個兩邊都落得車既月台。

截至2006年初，香港地鐵收費分為成人同埋特惠兩種。12歲以下嘅小童、65歲或者以上嘅長者、12至25歲嘅全日制學生先至可以用特惠票。3歲以下嘅小童就可以免費搭車。同其他地鐵系統唔同，香港地鐵收費唔係劃一，而係根據路程長短而定。

八達通係香港嘅其中一種電子收費系統，咭嘅大小同信用卡一樣，裡面裝有晶片，用嘅時候將張咭放喺接收器上面就可以完成付款過程。而香港地鐵就係一個最常用到八達通嘅服務。除咗機場快綫之外，香港地鐵為八達通使用者提供優惠。

香港地鐵鐵路系統網路全長91.0公里，包括超過129.1公里長嘅隧道所組成。而喺53個車站當中，其中10個係地面車站，8個係架空車站，其餘35個就係地底車站，起喺距離地面12至37米下面。每個車站嘅設計各有不同，唔少車站都採用較為簡單嘅箱形結構，以2至3層嘅結構容納大堂同埋月台，亦都有部份車站採用較為複雜嘅佈局結構，月台起喺鑽挖隧道裡面，而大堂就喺路面以下。

香港地鐵用嘅重型鐵路系統，可以有效應付眾多嘅乘客需求量。地鐵列車有8卡，可以載2500個乘客。喺繁忙時間，市區綫每個鐘最多可以開34班車，即係每1.75分鐘一班，載客量差唔多85000人次。而地鐵列車數目已經由啱啱通車嗰陣嘅140卡，增加到2002年嘅1050卡(包括機場快綫嘅88卡同埋迪士尼綫嘅12卡）。

香港地鐵一直都舉行唔少活動，確保乘客注意使用地鐵時嘅安全。例如喺各個地鐵車站裡面有唔少嘅海報，月台同埋車廂亦都有廣播提醒乘客。另外，地鐵引入附例嚟防止乘客進行不當或者危險嘅行為，例如禁止攜帶易燃物品，違規者可以被罰款甚至入獄。

由2002年8月開始，香港地鐵開始引入月台幕門到各個地底月台，並且已經喺2005年嘅10月全部完成。而東涌綫、機場快綫同埋將軍澳綫喺落成嘅時候都已經裝咗月台幕門。月台幕門能夠防止乘客墮軌，同埋防止月台嘅冷氣流失。

由於每日有大量乘客使用，所以香港地鐵嘅月台都裝有大量嘅扶手電梯，雖然早期由於認為傷殘人士唔適合搭地鐵而冇裝旅客用嘅升降機，但因應機場快綫嘅開通，而家絕大部分車站都最少有一部，以方便攜帶大型行李嘅旅客之餘，同時亦都方便傷殘人士。

與此同時，為咗適應更多傷殘人士搭地鐵，地鐵亦都做咗多項改善措拖，包括車廂裡面嘅輪椅專用位置、盲人導向地板同埋加闊入閘機等等。但係，香港地鐵基於衛生理由，大部份車站都冇洗手間設施，只有機場快綫同埋迪士尼綫先至有。

香港地鐵列車係動力分散動車組，全部設有8個車廂，由1500伏直流電嘅架空電纜推動，喺軌距為1432毫米嘅路軌上行走。地鐵車廂採用嘅設計，可以有效應付高流量嘅乘客。除咗機場快綫之外，其餘都設有橫向座位安排同埋額外嘅通風設施，而每個車廂都設有10道車門。

荃灣綫、港島綫、將軍澳綫全線同埋觀塘綫大部份嘅用車都係用由英國都城嘉慕製造嘅列車，最高時速去到80公里。由於列車投入服務初期嘅設計已經不合時宜，所以地鐵喺1998年開始將所有英製列車全面翻新，翻新工程喺2001年8月完成。

為咗配合將軍澳綫通車，地鐵買咗13列由南韓Rotem同埋日本三菱重工株式會社製造嘅列車。呢批列車原本係行將軍澳綫，但地鐵將負責將軍澳綫列車維修嘅將軍澳車廠維修合約外判俾負責英製列車翻新工程嘅United Goninan公司，最終13列日韓列車要行觀塘綫，地鐵就重組英製列車嘅車卡排列，將大部分喺1989年由英國都城嘉慕同埋喺1995年買嘅由GEC Alsthom製造嘅列車車卡調動到將軍澳綫度行。

香港地鐵列車嘅維修工作，目前由5個車廠負責，分別係九龍灣車廠、荃灣車廠、柴灣車廠、將軍澳車廠同埋小蠔灣車廠。每個車廠除咗負責為相應行車綫嘅電動車組提供電力之外，亦都有停車設施、洗車設施同埋預防同糾正性嘅維修設施，例如起重同埋頂升設備等等。

工程用咗4年，修正早期系統北段喺1979年9月30號進行通車典禮儀式，由時任香港總督麥理浩主持，港督亦行入列車駕駛室做按鈕儀式，之後首班列車就衝過綵帶。車站入面有舞龍舞獅表演。喺石硤尾去程以至觀塘回程時亦有儀式。

綜合港鐵系統係喺2007年12月2號由地鐵同埋九鐵兩個系統合併而成，全屬港鐵公司營運。系統由十條港鐵路綫嘅港鐵系統、十二條路綫嘅輕鐵系統、連接機場同埋市區嘅機場快綫、提供旅遊纜車系統嘅昂坪360組成，而家有九十五個港鐵站同埋六十八個輕鐵站，總共220.

觀塘綫係港鐵營運嘅十條路線之一，由九龍城區嘅黃埔連接西貢區嘅調景嶺。1979年通車時嘅總站係喺觀塘，所以叫呢個名。截至2021年，觀塘綫有17個車站，當中有8個係轉車站，而九龍灣站、牛頭角站、觀塘站、藍田站同埋油塘站5個車站係架空／地面車站。

喺1960年代，香港政府已經想起集體運輸系統。而當時規劃上已經有Kwun Tong Line，即係觀塘綫，不過比家下長好多。佢由Western Market，大概係今日嘅上環站，到Ma Yau Tong，大約係今日油塘站。

香港島Central站做轉車站，同Island Line轉車，但係唔停Admiralty站。Tsim Sha Tsui站、Diamond Hill站同Shatin Line做轉車站。Tsim Sha Tsui站、Jordan站、Waterloo站、Mong Kok站四個轉車站同Tsuen Wan Line做轉車。

1975年11月，修正早期系統獲准興建。工程歷時四年，1979年10月1號正式通車。修正早期系統只係有石硤尾站到觀塘站嘅一段投入服務，列車只係有四卡。之後修正早期系統繼續擴展，地鐵服務喺1979年12月31號擴展到尖沙咀站。

1982年4月26號，為咗方便觀塘綫乘客適應喺旺角站轉搭荃灣綫嘅列車過去港島，荃灣綫首段同埋太子站嘅轉車月台啟用，並且取代咗原有修正早期系統由中環站至旺角站嘅部份。嗰日開始修正早期系統「一分為二」，荃灣站至中環站命名做荃灣綫，而觀塘站至油麻地站就命名做觀塘綫，所有觀塘綫嘅列車會以油麻地站下層月台做總站。

2001年9月27號觀塘綫又被延伸去到香港島嘅北角站。隨住將軍澳綫嘅啟用，2002年8月4號觀塘綫嘅終點站又由香港島改番返去九龍，並且向東延伸以將軍澳綫油塘站作為終點站。同年8月18號，將軍澳綫正式通車，觀塘綫列車最終以調景嶺站做終點站，將軍澳綫正式取代觀塘綫原有由海底隧道至北角站嘅一段。

2016年10月23號，觀塘綫由油麻地站延伸至何文田同黃埔站。因為黃埔站得一個月台，繁忙時間兩個站會輪流做終站。港鐵亦都建議往荃灣列車轉乘往何文田／黃埔列車，反之亦然。屯馬綫2021年6月27號全線通車之後，乘客可以喺何文田轉屯馬綫。

觀塘綫有13列英國都城嘉慕所製造嘅列車，一列列車8卡，喺1998至2001年間全面翻新），間中要抽3列畀將軍澳綫。觀塘綫嘅英國製都城嘉慕列車嘅車卡主要係最早期買落嘅第1代闊門膠車卡，同埋用窄門膠嘅2A、2C同3代車卡。

觀塘站喺香港港鐵觀塘綫上面嘅一個架空車站，位於香港觀塘區觀塘市中心，喺1979年10月1號開幕，嗰陣時屬於修正早期系統嘅總站。1989年8月6號，東區海底隧道通車，觀塘綫延長至鰂魚涌，取代呢個站成為觀塘綫嘅新總站。

呢個站位於觀塘區嘅觀塘道上，喺藍田同牛頭角兩個站中間，由於車站嘅彎度較大，所以月台空隙較闊。而月台上面原本係深灰色紙皮石嘅牆身同柱身，喺車站翻新時改為白色人造纖維板，並喺車站大堂加裝冷氣，令車站大堂唔再太侷。

由於觀塘站係山上面嘅公共交通工具重要接駁車站，有好多居民都會用其他公共交通工具轉車上去山上住宅區。而且呢個站係著名嘅觀塘道上，喺正住宅區同工業區交界，每日朝早同夜晚都好多嘅人流。隨住香港工業轉型，愈嚟愈多工業大廈被改建為商業樓宇，當中比較出名嘅係創紀之城，而家創紀之城五期入面嘅商場「apm」亦成為潮流聖地，更令觀塘站人流增長迅速。

為配合荃灣綫通車，喺1982年5月10號，修正早期系統旺角至觀塘段改叫觀塘綫，列車由當日起只行走觀塘至油麻地各站，而往中環嘅乘客需要喺旺角站轉車。其後，除咗小規模翻新外，觀塘站喺1979年至到1989年期間冇大改動，該站一直係觀塘綫嘅總終站。